Ралица Балева е единствената българка, влязла в редиците на световните топмодели. Участвала е в ревютата Висша мода и прет-а-порте на почти всички италиански дизайнери. Версаче, Пино Ланчети, "Роко Бароко", Лаура Биаджоти са само част от имената, с които е работила. Дълги години е любимка на легендата Джанфранко Фере. В Париж има ангажименти с "Шанел", Жан Луи Шерер, Кристиан Лакроа и т.н. Била е рекламно лице на "Кампари", а договорът й позволява на компанията да използва лика й за цял живот. Снимала се е за календарите на "Ямаха", участвала е в тв реклами на "Мартини", "Мерцедес", "Нескафе".